વાઇબ્રન્ટ ગુજરાત ગ્લોબલ સમિટને આડે હવે માંડ ત્રણ દિવસ બાકી રહ્યા છે ત્યારે જ કોંગ્રેસે ધડાકો કર્યો છે કે અત્યાર સુધી યોજાયેલી વાઇબ્રન્ટમાં કુલ ૫૧૪૨૪ MOU થયા છે. જેમાં રૃ. ૭૬ લાખ કરોડનાં રોકાણની જાહેરાત થઇ હતી. ૨૦૦૩ થી ૨૦૧૧ વચ્ચે વાસ્તવિક રોકાણ સામે સફળતાનો ગુણોત્તર માત્ર ૭.૮૫ ટકાનો જ છે. ૨૦૧૩માં જાહેરાત થઈ હતી કે ૫૨ લાખ લોકોને રોજગારી અપાશે. જેમાં માંડ ૧૦ ટકાને જ મળી છે. ગુજરાતમાં બે લાખ બેરોજગારો હોવાની સરકારની વાત સાવ ખોટી અને બેબૂનીયાદ છે. ખરેખર તો ૩૫ લાખથી વધુ યુવાનો બેકાર છે.